
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO ATNAUJINTI ILGALAIKIO MATERIALIOJO TURTO PANAUDOS SUTARTĮ SU MARIJAMPOLĖS APSKRITIES PRIEŠGAISRINE GELBĖJIMO VALDYBA
2011 m. birželio 30 d. Nr. T-100
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 11 str. 1 d. ir 13 str. 2 d., rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į Marijampolės apskrities priešgaisrinės gelbėjimo valdybos Šakių priešgaisrinės gelbėjimo tarnybos 2011 m. gegužės 19 d. prašymą Nr. V1-76, nusprendžia:


1. Leisti penkeriems metams atnaujinti rajono savivaldybei nuosavybės teise priklausančio ilgalaikio materialiojo turto - kopijavimo aparato „MINOLTA“, kurio inventorinis Nr. 138118, įsigijimo vertė – 10808,00 Lt, likutinė vertė – 0, pagaminimo metai - 1996, rajono savivaldybės turto panaudos sutartį Nr. VL-586, sudarytą 2005 m. gruodžio 15 d. su Marijampolės apskrities priešgaisrine gelbėjimo valdyba.

2. Įgalioti rajono savivaldybės administracijos direktorių sudaryti ir pasirašyti ilgalaikio materialiojo turto, nurodyto 1 punkte, atnaujintą panaudos sutartį. 

